45. ΑΠΟΦΑΣΗ ΥΠΟΥΡΓΟΥ ΠΟΛΙΤΙΣΜΟΥ  ΚΑΙ ΕΠΙΣΤΗΜΩΝ Αριθ. Ο-Ε/49680/8402 της 8 Αυγ./14 Σεπτ. 1979 (ΦΕΚ Β΄ 793) Περί διορθώσεως Τμήματος Οργανώσεως και Εκπαιδεύσεως του ΥΠΠΕ. Έχοντας υπόψη: 1.Τις διατάξεις του άρθρ. 2 παρ. 4 του Νόμ. 51/1975 περί αναδιοργανώσεως των δημοσίων πολιτικών υπηρεσιών. 2.Τις διατάξεις του Π.Δ. 941/1977 περί Οργανισμού του Υπουργείου Πολιτισμού και Επιστημών , αποφασίζουμε: 1.Το τμήμα Οργανώσεως και Εκπαιδεύσεως της Δ/νσεως Διοικητικού του Υπουργείου Πολιτισμού και Επιστημών διαρθρούται ως εξής: α)Γραφείο Οργανώσεως και Μεθόδων: Οι αρμοδιότητες του Γραφείου αυτού, είναι οι προβλεπόμενες από το άρθρ. 25 παρ. 2γ, εδάφ. αα), ββ), γγ), δδ) του Π.Δ. 941/77 περί Οργανισμού του ΥΠΠΕ. β)Γραφείο Εκπαιδεύσεως: Οι αρμοδιότητες του Γραφείου αυτού, είναι οι προβλεπόμενες από το άρθρ. 25 παρ. 2γ, εδάφ. εε), ςς), ζζ), ηη), θθ), ιι), του Π.δ. 941/77 περί Οργανισμού του ΥΠΠΕ. γ)Γραφείο Ενημερώσεως και Εξυπηρετήσεως Κοινού: Οι αρμοδιότητες του Γραφείου αυτού είναι οι εξής: 1.Η παροχή στο κοινό πάσης φύσεως πληροφοριών πάντα σε θέματα αρμοδιότητος του ΥΠΠΕ. 2.Η ενημέρωση παντός συναλλασσομένου με το ΥΠΠΕ επί της πορείας υποθέσεώς του, εφ’ όσον δεν απαιτείται ειδική συνεννόηση του ενδιαφερομένου με τον καθ’ ύλην αρμόδιο υπάλληλο - χειριστή της συγκεκριμένης υποθέσεως. 3.Η παραλαβή αιτήσεων των πολιτών, η καταχώρησή του στο πρωτόκολλο του ΥΠΠΕ και η εν συνεχεία παράδοσή τους, αυθημερόν, στην αρμόδια Υπηρεσία. 4.Η ακριβής καθοδήγηση των πολιτών, η καταχώρησή του στο πρωτόκολλο του ΥΠΠΕ και η εν συνεχεία παράδοσή τους, αυθημερόν, στην αρμόδια Υπηρεσία. 5.Η συγκέντρωση τυχόν αναφερομένων, παραπόνων των πολιτών και η περαιτέρω διερεύνηση τούτων. Το άνω Γραφείο Ενημερώσεως κ.λπ. υπάχτηκε στην άμεση εποπτεία του Υπουργού από την 2284/15-20 Ιαν. 1982 (ΦΕΚ Β΄ 18) Αποφ. Υπουργού Πολιτισμού - Επιστημών. 